137 



kjendes forud, alle Excentriciteter, alle Heldninger o. s. v. findes 

 omtrent ligeligt repræsenterede, og selv, hvor Formen af den 

 tilsyneladende Bane er ens, kan Banernes forskjellige Størrelse 

 (Forskjellen mellem tilsvarende Synsvinkler) kræve aldeles for- 

 skjellig Regnemaade. Forskjellen medfører snart, at Afstands- 

 maalingerne skulle foretrækkes for Retningsmaalingerne til 

 Bestemmelse af de Elementer, som kunne afledes af begge Slags, 

 snart lige det modsatte Forhold. Men én Del af Observationerne 

 kan altid anses for fejlfri, nemlig Tiden, paa hvilken Observa- 

 tionerne ere anstillede. Det er derfor en meget stor (og des- 

 værre hyppig) Fejl at bruge eller anbefale Methoder til Bane- 

 beregning, som væsentlig støtte sig til Kombinationer af Afstande 

 og Retninger, ved hvilke Observationstiden behandles som 

 ubekjendt. lagttagelsesgrundlaget for enhver Beregning af Bane 

 eller Interpolationsformel skal altid bestaa i Kombinationer af de 

 lo Slags, Tid-Afstand og Tid-Retning, og Forskjellen i Methoderne 

 viser sig da i de forskjellige Antal af disse Kombinationsarter, 

 der forudsættes givet. Der maa nødvendigvis medtages mindst 

 en Iagttagelse, Tid -Afstand til Bestemmelse af Afstands- 

 enheden. Ved Baneberegninger er det derhos nødvendigt, at 

 mindst en Iagttagelse har Formen Tid-Retning; vore Interpolations- 

 formler kræve endog, at mindst to Iagttagelser have denne Form, 

 idet nemlig ikke blot Grundretningen, men ogsaa Retningernes 

 Enhed maa fastsættes ved Observationer af denne Koordinat. 



Ved de fleste Methoder er det fordelagtigt, ved nogle endog 

 saa godt som nødvendigt , at nogle af Afstandsmaahngernes og 

 Retningsmaalingernes Tider falde nøjagtigt sammen. Dette er 

 forsaavidt uheldigt, som det gode Udfald af en Beregning ikke 

 blot afhænger af, at den ene Slags Observationer ikke faar en 

 uberettiget Overmagt over den anden, men ogsaa af, at de 

 enkelte udvalgte Observationer eller Normalpladser tages fra 

 saadanne Tider, at de saa godt som muligt komme til at repræ- 

 sentere hele lagttagelsesrækken, altsaa f. Ex. forholdsvis mange 

 Positionsvinkler fra saadanne Tider, hvor Afstanden har været 



9* 



